Vulgar Display Of Power

**Vulgar Display Of Power** ("**הצגה בוטה של כוח**") הוא אלבום האולפן השישי של להקת ההבי מטאל האמריקאית פנטרה, והשני במסגרת חברת התקליטים אטקו רקורדס, שהיא חברת-בת של חברת התקליטים אטלנטיק רקורדס. האלבום יצא לאור ב-25 בפברואר 1992, והיה שיתוף הפעולה השני של הלהקה עם המפיק טרי דייט, לאחר שעבדו איתו על אלבום הפריצה שלהם Cowboys from Hell.

האלבום התקבל היטב הן על ידי המבקרים והמעריצים, והוא האלבום הנמכר ביותר של פנטרה עד כה, ובסופו של דבר הגיע למעמד פלטינה כפולה. הוא נחשב לאחד מאלבומי ההבי מטאל המשפיעים ביותר של שנות ה-90. בשנת 2017, מגזין הרולינג סטון דירג את Vulgar Display of Power במקום ה-10 ברשימת "100 אלבומי המטאל הגדולים בכל הזמנים". כמה מהשירים הפכו לאחד הידועים ביותר של הלהקה, כמו "Mouth for War", "A New Level", "Walk", "Fucking Hostile" ו-"This Love". האלבום זכה להוצאה מחודשת מורחבת בשנת 2012, שכלל שיר שלא שוחרר קודם, "Piss".

## רקע
האלבום הראשון של הלהקה במסגרת חברת התקליטים החדשה שלה בשנת 1990, Cowboys from Hell, הדגים שינוי בכיוון המוזיקלי שלהם, מחומרים של שנות ה-80 שהושפעו מלהקות הארד רוק וגלאם מטאל כמו ואן היילן וקיס ללהקות כמו סלייר, מטאליקה ובלאק סבאת'.

## הפקה
לאחר שאלבומם הקודם נחל הצלחה, הלהקה המשיכה ב"Vulgar Display Of Power" עם הסגנון החדש אותו אימצו להם, סגנון הגרוב מטאל/פוסט ת'ראש. באלבום הזה ניתן להבחין בשילוב של אלמנטים יותר כבדים מבאלבום הקודם, ושימוש במקצבים יותר איטיים אך בו בזמן כבדים יותר. השירה הגבוהה שעוד הופיעה לעיתים באלבום הקודם, כזכר לשנותיהם כלהקת גלאם מטאל/הבי מטאל, נעלמה לגמרי באלבום הזה והוחלפה בצרחות בטונים גבוהים. המילים ונושאי השירים גם הם נעשו כבדים בהתאם למוזיקה, וניתן למצוא שירים כגון "Fucking Hostile" התוקף את הדת והאמונה, ואת "Hollow" המתאר התמודדות עם אובדן חבר. עוד נושאים כגון יחסים בין אנשים ואנרכיה מובאים על גבי המילים בשירים שבאלבום.

רבים מן השירים שבאלבום הפכו לקלאסיקות בתרבות המטאל ובין מעריצי הלהקה בפרט. ביניהם "Mouth for War" המצליח, הסמי-בלדה "Rise" ,"This Love", וכמובן "Walk" המפורסם.

השיר "Mouth For War" הוא שיר המטאל היחידי שנכנס ישר למצעד השירים בארצות הברית למקום הראשון. האלבום עצמו הגיע למקום ה-44 במצעד האמריקאי. ב-9 בפברואר 1993 זכה במעמד אלבום זהב, ב-7 בנובמבר 1997 במעמד אלבום פלטינה וב-7 ביולי 2004 בפלטינה כפולה.

### שם האלבום ועיצוב העטיפה

כותרת האלבום לקוחה משורה בסרט "מגרש השדים" משנת 1973 בסצינה שבה הכומר אומר לנערה שהשטן דבק בה: "אם אתה השטן, למה שלא תגרום לרצועות להיעלם?". נערה: "זו תצוגת כוח גסה מדי, קאראס." באפריל 2007, הכותרת שימשה לספר "תצוגת כוח גסה: אומץ וטבח בוילה של אלרוסה", הכולל כותרות רבות של שירים של פנטרה ככותרות פרקים. הספר מפרט את האירועים שהובילו לרצח דימבאג דארל בשנת 2004.

על עטיפת האלבום מתנוססים פניט של גבר שמקבל אגרוף בפנים. התמונה צולמה על ידי הצלם בראד גיס, שצילם גם את תמונת העטיפה של Cowboys from Hell. 
דיימבאג דארל הגה במקור את הרעיון בזמן ששיחק עם מכונת צילום, והזיז תמונה על משטח מכונת הצילום בזמן שהמנורה זזה כדי לקבל מראה מעוות ומרוח של הפנים בתמונה.[25] הלהקה אמרה לחברת התקליטים שלהם שהם רוצים "משהו וולגרי, כמו בחור שמקבל אגרוף". הגרסה הראשונה של העטיפה שהחברה הביאה ללהקה הראתה מתאגרף עם כפפת אגרוף, אבל הלהקה לא אהבה את זה, אז החברת הפיקה גרסה שנייה, עם אגרוף חשוף. שמועה פופולרית שהפיץ ויני פול הייתה שהגבר על העטיפה קיבל 10 דולר לאגרוף ונפגע בפנים בסך הכל 31 אגרופים (רקס בראון טוען 32) כדי לקבל את התמונה הנכונה.
עם זאת, ג'יס הפריך זאת כאשר אישר שהאיש, דוגמן שכיר בשם שון קרוס, מעולם לא נפגע בפועל.

## סגנון מוזיקלי ומילים
המתופף ויני פול אמר ש-Cowboys from Hell היה ממש קרוב ל"צליל הסופי של פנטרה". כאשר מטאליקה הוציאו את אלבומם בשנת 1991, פנטרה ראו בכך אכזבה למעריצים מכיוון שהם האמינו שמטאליקה נטשו את צליל הת'ראש מטאל שנשמע באלבומים קודמים. פנטרה מצידם הרגישו שיש להם הזדמנות למלא את החסר; הם שמו לעצמם מטרה לעשות את התקליט הכבד ביותר בכל הזמנים.

## רשימת שירים

## מבצעים
*פיל אנסלמו - סולן
*דיימבאג דארל - גיטרה
*ויני פול - תופים
*רקס בראון - גיטרה בס

## הערות
*שם האלבום לקוח מתוך שורה בסרט מגרש השדים.
*השירים "Rise", "Regular People (Conceit)", "Mouth for War" ו-"This Love" יצאו בגרסאות שונות במשחקי המחשב "דום" ו"דום II: גיהנום על כדור הארץ".
*האלבום דורג בסקר קהל שערך המגזין Guitar World במקום ה-36 ברשימת "100 אלבומי הגיטרה הטובים ביותר בכל הזמנים". הסקר פורסם בגיליון שיצא באוקטובר 2006.
*השיר "Walk" דורג במקום ה-16 ברשימת "40 שירי המטאל הטובים ביותר" של ערוץ המוזיקה VH1.
*האתר IGN דירג את האלבום במקום ה-11 ברשימת "25 אלבומי המטאל שהכי השפיעו של כל הזמנים".
*מגזין המוזיקה Karreng!&lrm; דירג את האלבום במקום ה-7 ברשימת "האלבומים הטובים ביותר שיצאו ב-1992".
*מגזין המוזיקה Karreng!&lrm; דירג את הריף של השיר "Walk" במקום השני ברשימת "100 הריפים הטובים ביותר".

## קישורים חיצוניים

* סקירת האלבום באתר allmusic.com
* עמוד האלבום באתר last.fm
* רשימת "25 אלבומי המטאל שהכי השפיעו" באתר ign.com
* רשימת "40 שירי המטאל הטובים ביותר" של ערוץ המוזיקה VH1
* רשימה של השירים המופיעים במשחקי דום

## הערות שוליים

קטגוריה:אלבומי פנטרה
קטגוריה:אלבומים באנגלית